Cas Wepener se Johanna ’n aangrypende roman oor die impak van een vrou se lewe binne ’n beperkte milieu en kultuur | Protea Boekhuis
Cas Wepener se Johanna ’n aangrypende roman oor die impak van een vrou se lewe binne ’n beperkte milieu en kultuur
by Protea Boekhuis on Oct 9th, 2017 Tweet
Johanna van Cas Wepener is ’n roman oor die dood van ’n vrou, Johanna, en haar impak op die mense rondom haar se lewens. Johanna is lesbies in ’n tyd waar dit in die George waar sy grootword en meeste van haar lewe woon, nie sosiaal aanvaarbaar is nie.
Die verhaal word geskryf vanuit verskillende perspektiewe: Vanuit haar geliefde Muriel se oogpunt, haar wyse bediende Nonna, haar suster, haar dominee en haar susterskind Willie. Hulle almal probeer haar dood verwerk en sin maak van sekere dramatiese gebeurtenisse in haar lewe as klein dogtertjie.
Johanna is ’n aangrypende roman oor die impak van ’n lewe binne ’n sekere milieu en kultuur. Dit getuig van goeie vakmanskap en ’n fyn aanvoeling vir menseverhoudinge, omgewing en atmosfeer.
Cas Wepener (1972) is sedert Julie 2010 aangestel as professor aan die Universiteit van Pretoria. Hy is die skrywer van talle akademiese en populêre artikels, asook ’n boek Aan tafel met Jesus en ’n bundel liturgiese voorstelle, Soos ’n blom na die son draai (2011). Sy bundel kortverhale Dubbelfoto het in 2000 by Protea Boekhuis verskyn en sy debuutroman Syferfontein in 2016. Syferfontein is vir die UJ prys vir skeppende skryfwerk genomineer.
Johanna deur Cas Wepener
Tags: Afrikaans, Cas Wepener, Fiction, Johanna, Protea, Protea Boekhuis, South Africa
« Baas Baba besef wie’s werklik baas wanneer sy babasussie aankom…
Transport yourself to the mystical country of Zimbabwe with Bulpin’s To the banks of the Zambezi »
Van kant gemaak vertel ’n broeierige verhaal vol dorpsgefluister wat tydens die Eerste Wêreldoorlog afspeel
Die debuutroman van ‘Nederland se Jonathan Franzen’ is pas in Afrikaans vertaal
Transport yourself to the mystical country of Zimbabwe with Bulpin’s To the banks of the Zambezi
Baas Baba besef wie’s werklik baas wanneer sy babasussie aankom…